Boston

Ang Boston ay isang lungsod at kabisera ng Massachusetts na matatagpuan sa Estados Unidos. Ito rin ang pinakamataong lungsod sa estado na may 617,660 katao ayon sa sensus noong 2010. Matatagpuan ito sa baybayin ng Look ng Massachusetts sa silangang bahagi ng estado. Itinatag ito noong 1630, at dito naganap ang ilan sa mga mahalagang kaganapan noong Rebolusyong Amerikano, tulad ng Masaker sa Boston, Boston Tea Party, Labanan sa Bunker Hill, at Paglusob ng Boston (Siege of Boston).

Sanggunian 

Mga lungsod sa Massachusetts
Mga matataong lungsod ng Estados Unidos
Mga kabisera ng mga estado ng Estados Unidos